
ПРИЛОГ 2 
ЈАВНОГ УГОВОРА
о јавно-приватном партнерству за дугорочну испоруку топлотне енергије 
за грејање 11 (једанаест) јавних објеката уз реконструкцију система за производњу топлoтне енергије у општини Апатин

УГОВОРНЕ ЕНЕРГЕТСКЕ ИНСТАЛАЦИЈЕ И ГРАНИЦА РАЗГРАНИЧЕЊА ОДГОВОРНОСТИ ЗА УПРАВЉАЊЕ И ОДРЖАВАЊЕ СИСТЕМА ЗА ПРОИЗВОДЊУ ТОПЛОТНЕ ЕНЕРГИЈЕ

Пројектно-техничком документацијом, односно радовима на реконструкцији извора топлотне енергије зa грејање Уговорних објеката из Прилога 1 Уговора, предвиђа се инсталисање високоефикасних модуларних кондензационих генератора топлотне енергије на природни гас одговарајућих снага (према грејним квадратурама и стању сваког од грејаних јавних објеката – Уговорних енергетских објеката). 
Гасне генераторе топлоте Приватни партнер треба да предвиди за спољну/фасадну уградњу. Наведена новопројектована посторојења ће служити као једини извор топлотне енергије за грејање Уговорних објеката, с тим да се постојеће котларнице остављају у функцији, односно представљаће back-up системе у случају нужде. 
Гасни генератори топлоте представљају Уговорне енергетске инсталације, у складу са јавним Уговором, за чије је правилно и несметано функционисање задужен Приватни партнер током трајања целокупног уговорног периода од 15 година. 
Ово су практично пакетне котларнице, које се монтирају на предметним објектима као део унутрашње гасне инсталације у складу са Законом о планирању и изградњи, члан 2. став 25. и члан 145. (“Сл. Гласник РС” бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020, 52/2021 и 62/2023). 
Предности оваквог решења/система су следеће карактеристике:
· Кратка, једноставна и јефтина процедура добијања потребних сагласности и дозвола;
· Минимално заузимање простора (без утрошка корисног простора);
· Брза и једноставна монтажа, прикључење и коришћење.
Постројења, гасни генератори топлоте, ће имати следеће техничке карактеристике:
· Радни притисак: 6 bara,
· Тип уређаја: Кондензациони тип уређаја,
· Место уградње: Уређај за спољашњу уградњу на фасади објекта или на крову,
· Начин регулације сагоревања: Склопом за аутоматско подешавање и оптимизовање квалитета сагоревања тј. смеше ваздух/гориво за све промене врсте и квалитета горива,
· Регулација рада уређаја: Минимално регулација према спољашњој температури и могућност дневног и недељног програмирања,
· Интегрисана хидрауличка скретница или интегрисани измењивач топлоте,
· Комуникациона способност уређаја: Могућност уградње уређаја за даљинско управљање и надзор путем интернета,
· Комуникациона способност повезивања на надређени БМС преко МОД-БУС, КНX, ЛОН протокол,
· Гасни генератори топлоте треба да поседују 3А сертификат издат према Правилнику о захтевима за пројектовање, израду и оцењивање усаглашености гасних апарата SRPS EN 15502-2-1:2017,
· Компактне димензије и мала тежина,
· Брза и једноставна монтажа,
· Ниска емисија штетних гасова,
Низак ниво буке при сагоревању.
[bookmark: _Hlk140480040]Приватни партнер преузима на управљање и одржавање наведене Уговорне енергетске инсталације током трајања комплетног уговорног периода.
Одржавање постојећих котларница, које се искључиво задржавају у функцији као back-up системи, није обавеза Приватног партнера. Јавни партнер је задужен за наведене системе на начин да их одржава у задовољавајућем функционалном стању, како би се у случају нужде користили као алтернативни извор топлотне енергије. Наведени системи обухватају следећу опрему и системе:
1. Котларница основне школе ''Жарко Зрењанин'' и Спортске хале Апатин 
Адреса: Српских Владара 25, Апатин
Инсталисана снага котлова: 2 MW 
Енергент: Мазут

2. Котларница Културног центра Апатин
Адреса: Трг Николе Тесле 12, Апатин
Инсталисана снага котлова: 150 kW
Енергент: Пелет

3. Котларница Техничке школе и Дома ученика Апатин 
Адреса: Пригревачка 72, Апатин
Инсталисана снага котлова: 1.400 kW
Енергент: Угаљ

4. Котларница ПУ Пчелице, вртића ''Звездице''
Адреса: Огњена Прице 67, Апатин
Инсталисана снага котлова: 350 kW
Енергент: Лож уље

5. Котларница основне школе ''Иван Горан Ковачић“ 
Адреса: Војвођанска 58, Сонта
Инсталисана снага котлова: 1.600 kW
Енергент: Гасно уље


6. Котларница месне заједнице Сонта 
Адреса: Вука Караџића 22, Сонта
Инсталисана снага котлова: 175 kW
Енергент: Угаљ/дрво

7. Котларница основне школе Младост“ и спортске сале Партизан
Адреса: Вука Караџића 6/а, Пригревица
Инсталисана снага котлова: 700 kW
Енергент: Угаљ

8. Котларница месне заједнице Пригревица 
Адреса: Вука Караџића 2, Пригревица
Инсталисана снага котлова: 240 kW
Енергент: Угаљ и дрво

9. Котларница основне школе Јожеф Атила“ 
Адреса: Ади Ендре 4, Купусина
Инсталисана снага котлова: 450 kW
Енергент: Угаљ и дрво

НАПОМЕНА: У топлотним подстаницама/постојећим котларницама, Приватни партнер не преузима на управљање и одржавање ни примарни, ни секундарни део топлотних подстаница, већ је његова обавеза одржавање опреме закључно са измењивачима топлоте/хидрауличком скретницом унутар новопројектованих гасних генератора топлоте (укључујући и калориметре).

